בטורקיה וצ׳ילה כוחות הביטחון ירו גז מדמיע לעבר צעדות נשים בעוד באיסלאמבאד שבפקיסטן אסלאמיסטיים קיצוניים השליכו אבנים ונעליים בהפגנת הנשים. בגבול בין טורקיה ויוון, הפגינו מבקשות מקלט מדיני, בדרישה להיכנס ליוון ולאיחוד האירופי. נשים וילדים עמדו עם שלטים שאמרו ״עזרו לנו״ ו״אל תהרגו אותנו אנחנו בני/ת אנוש״.
בבישקק, בירת קירגיזסטן, רעולי פנים תקפו נשים מפגינות וקרעו את כרזותיהן. המשטרה עצרה עשרות מפגינות. דובר המשטרה אמר כי המעצר היה מיועד להגן על הנשים מפני התוקפים והתלונן על כך שלא יידעו את המשטרה על קיום העצרת.
בסנטיאגו, צ'ילה,מחו נשים בדרישה לאפשר להן גישה להפלות ולשים סוף לאלימות נגד נשים. במקסיקו סיטי, מספר שיא של נשים (80,000) הפגינו נגד רצח נשים (femicide) שהוכפל במדינה בחמש השנים האחרונות. יום האישה במדינה שסבלה לאחרונה משורה של מעשי רצח מחרידים, הפך להזדמנות להתקוממות חברתית. המפגינות יצאו להפגנה בת יומיים שהתקיימה במקביל לשביתה לאומית נגד אלימות מגדרית. המארגנות מסרו שהן מקוות שההפגנה תהפוך לנקודת מפנה בכל הקשור לזכויות נשים במדינה הסובלת מאלימות ומצ'ואיזם. רבות מהמפגינות היו לבושות בסגול, צבע המסמל את יום האשה הבינלאומי. הן הניפו שלטים בהם נכתב: "נלחם היום כדי שלא נמות מחר" ו"אנחנו קולן של אלו שכבר לא איתנו". במהלך ההפגנה בבירה תקפו רעולי פנים את המפגינות, השליכו בקבוקי תבערה וריססו בנזין שהצית שריפות במספר איזורים, כולל בסמוך לארמון הלאומי.
בגוודלחרה צבעו המפגינות באדום את המים במזרקה ציבורית על מנת להמחיש את שפיכות הדמים המגדרית ובפלאזה המרכזית של מקסיקו סיטי, "זוקאלו", רשמו פעילות את שמותיהן שלנשים שנרצחו על המדרכה. אחת המשתתפות בהפגנות ברחבי מקסיקו אמרה: "זאת זעקה למצפון של החברה שלנו, אם לא נזעק – מי ישמע אותנו?"
בפיליפינים התקיימה הפגנה נגד הנשיא המיזוגן רודריגו דוטרט ובלונדון נערכו הפגנות אחדות. נשים מקבוצת אקטיביסטיות אקלימיות הפגינו חשופות חזה ואמרו ששדיהן החשופים מסמלים את "הפגיעות של נשים ברחבי העולם לנוכח התמוטטות האקלימית". הן כתבו סיסמאות על החזה כולל "אונס אקלים", "רצח אקלים" ו"התעללות באקלים".
תמונה בראש הכתבה: בסנטיאגו, צ'ילה למעלה ממיליון נשים יצאו לרחובות אתמול, ה8 במרץ, יום האשה הבינלאומי באמירה ברורה: הפמיניזם בחזית מול הפשיזם, הפטריארכיה והקפיטליזם.
קודםהקודם"השורה התחתונה היא שזאת פשוט סביבה לא כל כך ידידותית"